Presuda Općeg suda od 22. ožujka 2023. – Beauty Biosciences/EUIPO – Société de Recherche Cosmétique (BIO-BEAUTÉ)
(predmet T-750/21)1
„Žig Europske unije – Postupak za proglašenje žiga ništavim – Verbalni žig Europske unije BIO-BEAUTÉ  – Apsolutni razlozi za odbijanje – Opisni karakter – Članak 7. stavak 1. točka (c) Uredbe (EZ) br. 207/2009 (koji je postao članak 7. stavak 1. točka (c) Uredbe (EU) 2017/1001) – Nepostojanje razlikovnog karaktera – Članak 7. stavak 1. točka (b) Uredbe (EZ) br. 207/2009 (koji je postao članak 7. stavak 1. točka (b) Uredbe (EU) 2017/1001) – Razlikovni karakter stečen uporabom – Članak 7. stavak 3. Uredbe (EZ) br. 207/2009 (koji je postao članak 7. stavak 3. Uredbe (EU) 2017/1001) – Članak 52. stavak 1. točka (a) i stavak 2. Uredbe br. 207/2009 (koji je postao članak 59. stavak 1. točka (a) i stavak 2. Uredbe 2017/1001) – Obveza obrazlaganja – Članak 75. prva rečenica Uredbe br. 207/2009 (koji je postao članak 94. stavak 1. prva rečenica Uredbe 2017/1001”)
Jezik postupka: engleski
Stranke
Tužitelj: Beauty Biosciences LLC (Dallas, Texas, Sjedinjene Američke Države) (zastupnik: D. Mărginean, odvjetnik)
Tuženik: Ured Europske unije za intelektualno vlasništvo (zastupnici: G. Sakalaitė-Orlovskienė i R. Raponi, agenti)
Druga stranka u postupku pred žalbenim vijećem EUIPO-a, intervenijent u postupku pred Općim sudom: Société de Recherche Cosmétique SARL (Luxembourg, Luksemburg) (zastupnik: P. Wilhelm, odvjetnik)
Predmet
Svojom tužbom koja se temelji na članku 263. UFEU-a tužitelj zahtijeva poništenje i preinaku odluke četvrtog žalbenog vijeća Ureda europske unije za intelektualno vlasništvo (EUIPO) od 28. rujna 2021. (spojeni predmeti R 1871/2020-4 i R 1891/2020-4).
Izreka
Poništava se odluka četvrtog žalbenog vijeća Ureda Europske unije za intelektualno vlasništvo (EUIPO) od 28. rujna 2021. (spojeni predmeti R 1871/2020-4 i R 1891/2020-4) u dijelu u kojem se odnosi na „esencijalna ulja; parfeme, toaletne vodice, kolonjsku vodu; esencijalna ulja, mirisne tvari; mirisne vodice” i „preparate za njegu zubi”.
U preostalom dijelu tužba se odbija.
Svaka stranka snosit će vlastite troškove nastale u postupku pred Općim sudom.
____________
1     SL C 51, 31. 1. 2022.